Felmérés a szemétdíjról

Kedves Kukabúvárosok! 
A HuMuSz felmérést indított a hulladékos közszolgáltatásról. Az országos felmérés célja a helyi közszolgáltatási szerződésekkel, rendeletekkel és szemétdíjakkal kapcsolatos jellemző szabályozások megismerése illetve az ezekkel kapcsolatos problémák feltárása a környezet és a fogyasztók védelme érdekében. 
A felméréshez minél több infromációra szükségünk van arról, hogy ki, hol, miért és mennyit fizet, és vajon tudja-e hogy mindezért mit várhat cserébe. ehhez a Ti segítségeteket kérjük!

A feladat tehát a következő:
Cél a mellékelt kérdőív minél teljesebb kitöltése és visszaküldése. A „sima” kérdések megválaszolása (megfelelő helyismeret illetve a közszolgáltatási szerződés, és a szemétdíjas rendelet birtokában) nem okozhat problémát - ezekre mindeféleképpen választ várunk.
Egyes kérdések utánjárást igényelnek, de azokhoz a beszerzési forrást az alábbiakban megadjuk. Ezeket a kérdések is fontosak, de akik számára az aránytalan nehézséget jelent, az ne válaszolja meg őket.
A kérdésekre értelemszerűen aláhúzással, jelöléssel, vagy a szöveges válasz beírásával kell válaszolni. A kiértékelés megkönnyítés érdekében szeretnénk, ha minél többen  letöltenétek a kérdőívet a honlapunkról és elektronikus formában küldenétek vissza. A beszerzett anyagokat (közszolgáltatási szerződések, helyi rendeletek) természetesen fénymásolatban kérjük postázni. 

Beküldési határidő: 2005. január 31.
Cím:	Hulladék Munkaszövetség, 1111 Budapest, Saru u.11.
e-mail: viola@humusz.hu 

Szolgáltatás:
A beérkezett kérdőíveket a Humusz feldolgozza, összesíti és tapasztalatairól országos értékelést (illetve sajtóanyagot) állít össze. A  HuMuSz vállalja, hogy a kérdőív alapján feltárt helyi jogszabályi és szakmai hiányosságokat összegzi és a  konkrét intézkedési javaslatokat tesz.     

Az egyes kérdésekhez fűzött  megjegyzéseink (csak a problémásak):

1.) A 224/2004. (VII.22.) Korm. rendelet szerint a közszolgáltatási szerződés nyilvános, a HuMuSz honlapján megtalálható adatkikérő minta alapján a helyi önkormányzat azt kérésre köteles megküldeni. (Igény szerint az adatkikérő levelet postázzuk is.)Ha a törvényben előírt 15 napon belül a jegyző nem tesz eleget a megkeresésnek, ettől számított 30 napon belül bírósághoz lehet fordulni. Ehhez kérjétek a Reflex Jogsegélyszolgálat segítségét.
A 3., 4., 7., 8., számú kérdéseket a szerződésben foglaltak és az általatok ismert gyakorlat alapján tudjátok megválaszolni.

2.) A hulladékos közszolgáltatásról és annak díjáról, a szemétdíjról, helyi rendelet rendelkezik, ami szintén nyilvános. De ezt nem „kikérni kell”, hanem egy kis utánjárással beszerezni (a helyi önkormányzati közlönyéből, honlapjáról, vagy fénymásolással a könyvtárból ill. a polgármesteri hivatalnál). A rendeletből megtudható az alkalmazott szemétdíj formája és annak összege ( 4., számú kérdés).

3.) A gazdálkodó szervezetek nem kötelesek kommunális hulladékaikra a közszolgáltatóval szerződni, hulladékaik kezeléséhez más megoldást is választhatnak. Erre a „más megoldásra” vagyunk kívácsiak. ( 6., számú kérdés.) Azokat a gazdálkodó szervezeteket, amelyek nem veszik igénybe a települési közszolgáltatást, a jegyző tartja nyilván, a a jegyző hulladékgazdálkodási feladatairól szóló 241/ 2001. (XII. 10.) Korm. rendelet szerint. 

4.) A közszolgáltató nem köteles írásban szerződést kötni az egyes ingatlantulajdonosokkal. Ahol azonban köt, onnan szívesen vesszük, ha mintaként kapunk egy másolatot a szerződésről (9., számú kérdés)  

 5.) A 224/2004. Korm. rendelet kötelezően írja elő a közszolgáltatónak a „fogyasztók számára könnyen hozzáférhető ügyfélszolgálat és tájékoztatási rendszer működtetését” - évente egyszer pedig a szemétdíjjal kapcsolatos értékelő tájékoztatást. Ennek megjelenésére vagyunk kíváncsiak (15., és 16., számú kérdés).
  
Reméljük, hogy a többi kérdés értelemszerűen megválaszolható. Probléma esetén kérjük, keressétek projektvezető munkatársunkat: Ujvári Violát, a 386 26 48-as telefonszámon, vagy a viola@humusz.hu <mailto:viola@humusz.hu> email-címen.

A fáradozásokat előre is köszönve, üdvözlettel:

a Hulladék Munkaszövetség